Cea mai afectată țară de pandemie a comandat vaccinul Sputnik V: "Credeţi-mă când spun că statele membre ale UE vor cere şi ele serul".
Preşedintele ceh Milos Zeman îi cere lui Putin vaccinul Sputnik V pentru a suplini întârzierea vaccinurilor UE. Nici vaccinul rusesc Sputnik V şi nici cel al laboratorului chinez Sinopharm nu au primit unda verde a Agenţiei Europene a Medicamentului. "Credeţi-mă când spun că statele membre ale UE vor cere şi ele vaccinul Sputnik în câteva luni", a susţinut premierul Babis.
Autoritățile cehe au decis să înceapă vaccinarea cu "Sputnik V" – deși în urmă cu două săptămâni spuneau că este imposibil să facă acest lucru fără permisiunea Uniunii Europene, scrie Meduza. Cehia a comandat vaccinul rusesc anti-COVID Sputnik V, în ciuda faptului că nu a fost încă aprobat de Agenția Europeană pentru Medicamente (EMA).Pe 27 februarie, președintele ceh Milos Zeman a spus că, prin acordul cu premierul Andrei Babis, a trimis o scrisoare prin care.îi cere lui Putin vaccinul Sputnik V. Potrivit lui Zeman, i s-a dat de înțeles că această cerere va fi acceptată. Președintele a menționat, de asemenea, că Republica Cehă ar putea cumpăra și vaccinul chinez de la Sinopharm – chiar și înainte de aprobarea sa oficială în UE, spunând că "vaccinurile nu au ideologie"."Credeţi-mă când spun că statele membre ale UE vor cere şi ele vaccinul Sputnik în câteva luni", a susţinut premierul Babis. Pentru a afla mai multe despre vaccinurile Sputnik V şi Sinopharm, el a vizitat Ungaria şi Serbia, ţări care deja le folosesc.Cehia are cea mai mare mortalitate din cauza coronavirusului. Sunt peste 20 de mii de decese, aproximativ la fel ca în România.